《送樊简讨昆来还都》
清代·陈恭尹

论文连月得相亲，握别临期意倍真。高盖南来持节客，二毛憔悴种瓜人。

羽林旧籍同声在，桃李新阴异代春。书报高堂江汉上，为言沧海有遗民。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。